தன் பேரனுக்கு அவன் விரும்பியதை எதுவும் தன்னால் செய்ய இயலவில்லையே என பாட்டி வருந்துகிறாள். பின் ஒரு நாள் உனக்கு என்ன சாப்பிட வேண்டும் என சைகையில் கேட்கிறாள். அவன் பீஜா, ஹேம்பர்கர், கெண்டுச்சிக்கி சிக்கன் என்கிறான். பின் தனது புத்தகத்தை எடுத்துவந்து பாட்டிக்கு காண்பிக்கிறான். பாட்டி சிக்கன் உணவை மட்டும் புரிந்துகொள்கிறாள். பின் தனது பேரனுக்கு சந்தைக்கு சென்று கோழி வாங்கிவந்து சமைக்கிறாள். தூங்கிக்கொண்டிருக்கும் சேங்-ஊ வை அழைத்து சாப்பிட சொல்கிறாள். ஆசையோடு எழுந்த சேங்-ஊ சிக்கனை பார்த்துவிட்டு, இது கெண்டுச்சிக்கி சிக்கன் இல்லை என அழுகிறான். பாட்டியை திட்டுகிறான். ஏக்கத்தோடு பாட்டி பேரனை பார்க்கிறாள்.